LINK Arkitektur

LINK Arkitektur AS (tidligere Lysaker Mølle og LINK Signatur) er et skandinavisk arkitektkontor med nær 500 medarbeidere i 15 byer i Danmark, Norge og Sverige. Fagdisiplinene omfatter arkitektur, interiørarkitektur, landskapsarkitektur, byutvikling, produktdesign og planutredning. LINK arkitektur er Multiconsult ASAs datterselskap for arkitekttjenester.

Historie
Dagens LINK arkitektur er et resultat av flere fusjoner og oppkjøp. De to firmaene som startet prosessen mot et landsdekkende selskap var Arkitektkontoret Lysaker Mølle AS på Lysaker og Maurseth & Halleraker AS i Bergen og på Stord.

Lysaker Mølle ble startet av Geir Odd Målsnes og Arve Nyhus i 1986. Maurseth & Halleraker oppstod i 1996 som en fusjon mellom Arkitektkontoret Maurseth NPA (startet i 1972) og Svein Halleraker AS (startet i 1990). LINK arkitekter AS ble etablert da de to kontorene fusjonerte 1. januar 2000. 

I 2006 hadde selskapet vokst til nærmere 70 ansatte, med kontor på Lysaker, Bergen og på Stord. Etter en ny fusjon med Signatur arkitekter i Sandnes endret selskapet navn til LINK signatur AS.  I tillegg ble to kontorer i Trondheim (Næss arkitekter og Svingen arkitekter) samt Atrium arkitekter i Alta kjøpt opp. Selskapet hadde nå seks kontorer med cirka 130 medarbeidere. 

I 2007 ble to kontorer i Danmark startet opp, LINK signatur Danmark i København og Århus. De ble lagt ned i 2009. 

I 2008 gikk Multiconsult AS og WSP Group inn på eiersiden, og overførte samtidig all sin arkitektvirksomhet i Norge og Sverige til LINK signatur. LINK signatur fikk da en ny avdeling i Fredrikstad. I tillegg ble LINK landskap etablert i Oslo. LINK landskap er en videreføring av Multiconsult AS seksjon 13.3 landskapsarkitekter. I Sverige ble de nye avdelingene samlet i LINK arkitektur AB. LINK arkitektur AB er 100 % eid av LINK Signatur AS i Norge og har sin hovedadministrasjon i Stockholm.

Frem til 2015 var aksjene i LINK arkitektur AS fordelt mellom Multiconsult AS (32,00 %), WSP sverige AB (20,00 %), Målsnes Invest AS (14,98 %), Tviberg AS (11,11 %), Paladio AS (11,11 %) og Onafyr AS (10,80 %).

Avdelinger
LINK arkitektur AS har avdelinger på følgende steder i Norge: Bergen, Oslo, Fredrikstad, Stavanger, Stord og Trondheim.

I Sverige har LINK arkitektur AB avdelinger i Falköping, Lidköping, Stockholm, Malmö, Trollhättan og Umeå.

I Danmark har LINK arkitektur avdeling i København.

Bygg

Selskapet står bak en rekke skoler som Nordahl Grieg videregående skole, kirker som Frøyland og Orstad kirke, boligprosjekter som Støperiet, næringsbygg som  SUS Malmö. Akut -och Infektionsklinik og kulturhus.

Skoler 
 Nordahl Grieg videregående skole, 2010 
 Vågen videregående skole 
 Kirkeparken videregående skole, 2009 
 Hetland videregående skole, 2009 
 Hjalmar Johansen videregående skole, 2008
 Gjøvik videregående skole, 2008
 Høybråten skole, 2008
 Persbråten videregående skole, 2007
 Høgskulen i Sogn og Fjordane (avdeling Førde), 2005
 Måløy vidaregåande skule (maritim avd.), 2005
 Tunballen skole, 2005
 Høgskolen Stord/Haugesund, 2004
 Langnes skole, 2004
 Flåtestad ungdomsskole, 2004
 Nannestad videregående skole, 2004
 Bømlo vidaregåande skule, 1996

Kirker 
 Hønefoss kirke, 2017
 Ålgård kirke, 2015
 Nordlyskatedralen, 2013
 Ræge kirke, 2009
 Frøyland og Orstad kirke, 2008
 Undheim kapell, 2001
 Foldnes kirke, 2001
 Hana kirke, 1997

Andre bygg 
 Storebrands hovedkontor på Lysaker
 Asker kulturhus, 2004
 Viking Stadion, 2004
 Olav Thon Gruppens hovedkontor i Stenersgata 2‎, 2000

Referanser

Eksterne lenker
 

Norske arkitektfirmaer
Næringsliv i Bærum
Næringsliv i Sandnes
Selskaper etablert i 1995
Arkitektur i 1995